

**Výzva**

**na predkladanie žiadostí o poskytnutie pomoci**

**formou podnikateľského vouchera na individuálne poradenstvo a diagnostiku v obehovom hospodárstve**

|  |  |
| --- | --- |
| **Kód výzvy** | HOP-A1-IPDOH-2025-01 |
| **Zdroj pomoci** | **Program Slovensko 2021 – 2027, Národný projekt - *Horizontálna podpora malého a stredného podnikania***  (ďalej len „**Projekt**“) |
| **Priorita** | **1P1 Veda, výskum a inovácie** |
| **Špecifický cieľ** | RSO 1.3 Posilnenie udržateľného rastu a konkurencieschopnosti MSP a tvorby pracovných miest v MSP, a to aj produktívnymi investíciami |
| **Kód Projektu** | 401101A322 |
| **Aktivita** | Aktivita 1 |
| **Opatrenie** | Podpora malého a stredného podnikania |
| **Účel výzvy** | Hlavným cieľom *Výzvy na predkladanie žiadostí o poskytnutie pomoci*  *formou podnikateľského vouchera na individuálne poradenstvo a diagnostiku v obehovom hospodárstve* (ďalej len „**Výzva**“) je stimulovať podporu udržateľného podnikania v segmente mikro, malých a stredných podnikov (ďalej aj „**MSP**“) v rôznych sektoroch hospodárstva, ako aj podporu ich prechodu na obehové hospodárstvo. Cieľom je tiež zvýšenie konkurencieschopnosti MSP a podpora nových biznis modelov vychádzajúcich z fundamentálnych princípov udržateľnosti a cirkulárnej ekonomiky. |
| **Schéma pomoci** | ***Schéma minimálnej pomoci na horizontálnu podporu malého a stredného podnikania v SR z prostriedkov Programu Slovensko 2021 - 2027*** *(DM – 19/2024)*  (ďalej len „[**Schéma**](https://bit.ly/Sch%C3%A9ma_minim%C3%A1lnej_pomoci)“) |
| **Komponent** | 1 - Podnikateľský voucher[[1]](#footnote-1)  (ďalej len „**[Voucher](https://bit.ly/Sch%C3%A9ma_minim%C3%A1lnej_pomoci)**“) |
| **Poskytovateľ** | **Ministerstvo hospodárstva Slovenskej republiky** (MH SR) ako sprostredkovateľský orgán pre Program Slovensko 2021 - 2027 |
| **Vykonávateľ Schémy**  **(ďalej len** „**Vykonávateľ**“**)** | **Slovak Business Agency** (SBA)  Karadžičova 7773/2  811 09 Bratislava – Staré Mesto, Slovenská republika  [www.npc.sk](http://www.npc.sk)  (ďalej len „**Vykonávateľ**“) |
| **Kontaktné údaje Vykonávateľa** | Tel. kontakt: + 421 917 564 401  E-mailový kontakt: [circular@sbagency.sk](mailto:circular@sbagency.sk) |

|  |  |
| --- | --- |
| **Trvanie Výzvy/registrácie** | |
| Zverejnenie Výzvy: | **xx.xx.xxxx** |
| Dátum, od ktorého je možné zapojiť sa do Výzvy: | **xx.xx.xxxx** |
| Uzatvorenie Výzvy: | xx.xx.xxxx |

|  |
| --- |
| **Oprávnené teritórium pre poskytnutie Vouchera** |
| Mikro, malé a stredné podniky[[2]](#footnote-2), ktoré spĺňajú podmienky Schémy a majú sídlo/miesto podnikania na území Slovenskej republiky. |

|  |
| --- |
| **Spôsob financovania** |
| **Na individuálne poradenstvo a diagnostiku v obehovom hospodárstve** (ďalej aj **„Poradenstvo/diagnostika“**) **možné využiť Voucher s 90% intenzitou oprávnených výdavkov, avšak najviac v maximálnej nominálnej hodnote 5 000,- EUR**, a to v súlade s podmienkami uvedenými vo Výzve, v Schéme a v *Zmluve o poskytnutí pomoci formou podnikateľského vouchera na individuálne poradenstvo a diagnostiku* (ďalej len „**Zmluva**“).  Na zvyšnú časť vo výške 10% oprávnených výdavkov, ako aj prípadné neoprávnené výdavky, sa vyžaduje spolufinancovanie zo súkromných zdrojov. |

|  |
| --- |
| **PODMIENKY POSKYTNUTIA POMOCI** |
| Podmienky poskytnutia pomoci predstavujú súbor podmienok, ktoré musia byť splnené splniť na to, aby mohol Vykonávateľ posúdiť relevantnosť *Žiadosti o poskytnutie pomoci formou podnikateľského vouchera na individuálne poradenstvo a diagnostiku v obehovom hospodárstve* vrátane príloh (ďalej len „**Žiadosť**”) a Žiadosť mohla byť ďalej posudzovaná a schválená a aby mohla byť prijímateľovi poskytnutá pomoc. |
| **1. Podmienky oprávnenosti žiadateľa** |
| **Poradenstvo/diagnostika je určená pre nasledovných žiadateľov,[[3]](#footnote-3) ktorí:**   * sa zapoja do služby prostredníctvom aktuálne otvorenej Výzvy dostupnej prostredníctvom [www.npc.sk](http://www.npc.sk) a to odoslaním formulára Žiadosti na základe inštrukcií (viď *Spôsob podania Žiadosti*); * spĺňajú podmienky uvedené v **Článku E) Schémy** a budú overení Vykonávateľom: * predložia identifikáciu subjektov, ktoré spolu s ním tvoria jediný podnik[[4]](#footnote-4) za účelom overenia stropu pomoci, resp. vyhlásenie, že nepatria do skupiny podnikov, ktoré tvoria jediný podnik v zmysle Článku E) bod 2. Schémy; * vyhlásia, že sa voči nim neuplatňuje vrátenie štátnej pomoci na základe rozhodnutia Európskej komisie, v ktorom bola táto štátna pomoc označená za neoprávnenú a nezlučiteľnú s vnútorným trhom[[5]](#footnote-5) (ak žiadateľ patrí do skupiny podnikov, predloží toto vyhlásenie za všetkých členov skupiny podnikov, ktoré s ním tvoria jediný podnik); * uvedú svoj status v rámci príslušnej veľkostnej kategórie podľa definície MSP, resp. preukážu vo forme vyhlásenia splnenie statusu MSP podľa definície MSP; * sú podnikateľmi podľa ustanovenia § 2 odsek 2 zákona č. 513/1991 Zb. Obchodného zákonníka v znení neskorších predpisov, založenými a existujúcimi podľa práva Slovenskej republiky, so sídlom a/alebo miestom podnikania na území Slovenskej republiky; * neboli ako žiadatelia (právnické osoby oprávnené vykonávať podnikateľskú činnosť) právoplatne odsúdení v zmysle zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov; * neboli ako žiadatelia (fyzické osoby oprávnené vykonávať podnikateľskú činnosť) právoplatne odsúdení za trestný čin hospodársky, trestný čin proti majetku alebo iný trestný čin spáchaný úmyselne, ktorého skutková podstata, súvisí s predmetom podnikania; * voči ktorým nie je vyhlásený konkurz ani povolená reštrukturalizácia a nie sú v likvidácii. Podmienka sa vzťahuje aj na konania začaté a neukončené podľa zákona č. 328/1991 Zb. o konkurze a vyrovnaní v znení neskorších predpisov, ktorý bol účinný pred zákonom č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. Rovnako sa podmienka vzťahuje na prípady zastavenia konkurzného konania pre nedostatok majetku žiadateľa alebo zrušenia konkurzu pre nedostatok majetku žiadateľa; * preukážu vo forme vyhlásenia a Vykonávateľ overí, že spĺňajú podmienky uvedené v **Článku F) Schémy**, a síce, (že): * Schéma sa nevzťahuje na pomoc poskytovanú na činnosti súvisiace s vývozom do tretích krajín alebo členských štátov, konkrétne pomoc priamo súvisiacu s vyvážanými množstvami, pomoc na zriadenie a prevádzkovanie distribučnej sústavy alebo na iné bežné výdavky súvisiace s vývoznou činnosťou; * pomoc poskytovaná podľa Schémy nie je podmienená uprednostňovaním používania domácich výrobkov a služieb pred dovážanými; * v súlade so Schémou sa pomoc vzťahuje na minimálnu pomoc poskytnutú podnikom vo všetkých sektoroch hospodárstva okrem:  1. pomoci poskytovanej podnikom pôsobiacim v oblasti prvovýroby produktov rybolovu a akvakultúry; 2. pomoci poskytovanej podnikom pôsobiacim v sektore spracovania a marketingu produktov rybolovu a akvakultúry, ak je výška pomoci stanovená na základe ceny alebo množstva kúpených výrobkov alebo výrobkov uvedených na trh; 3. pomoci poskytovanej podnikom pôsobiacim v poľnohospodárskej prvovýrobe; 4. pomoci poskytovanej podnikom pôsobiacim v oblasti spracovania a marketingu poľnohospodárskych výrobkov, a to v jednom z týchto prípadov: 5. ak je výška pomoci stanovená na základe ceny, alebo množstva takýchto výrobkov kúpených od prvovýrobcov alebo uvedených na trh príslušnými podnikmi, 6. ak je pomoc podmienená tým, že bude čiastočne alebo úplne postúpená prvovýrobcom.   Ak podnik pôsobí v jednom zo sektorov uvedených v písm. a), b), c) alebo d) a zároveň pôsobí v jednom alebo viacerých iných sektoroch alebo vykonáva iné činnosti, ktoré patria do rozsahu pôsobnosti Schémy, vzťahuje sa táto pomoc na minimálnu pomoc poskytovanú v súvislosti s týmito inými sektormi alebo činnosťami za predpokladu, že žiadateľ zabezpečí pomocou primeraných prostriedkov, ako je napríklad oddelenie činností alebo oddelenie účtov, aby činnosti v sektoroch vylúčených z rozsahu pôsobnosti Schémy nevyužívali minimálnu pomoc poskytovanú v súlade so Schémou;   * informujú Vykonávateľa, či v čase podania Žiadosti podľa Schémy nežiadajú o inú minimálnu pomoc aj od iného poskytovateľa pomoci, v rámci iných schém minimálnej pomoci, prípadne sa zaviažu, že ak by takúto žiadosť predložili v čase posudzovania Žiadosti, budú o tejto skutočnosti informovať Vykonávateľa; * pravdivo, správne a úplne vyplnia Žiadosť, prípadne ju v zmysle podmienok Výzvy doplnia; * vo vzťahu k rovnakým oprávneným výdavkom v rámci Schémy na úrovni žiadateľa nebola poskytnutá žiadna iná štátna ani minimálna pomoc; * pomoc sa v zmysle tejto Výzvy nevzťahuje na žiadateľov, ak sú subjektom územnej samosprávy vykonávajúcim hospodársku činnosť[[6]](#footnote-6).   **Za účelom predchádzania konfliktu záujmov platí, že zamestnanec Poskytovateľa alebo Vykonávateľa:**   * nemôže byť štatutárnym orgánom, členom štatutárneho orgánu, prokuristom a/alebo mať majetkovú účasť v právnickej osobe, ktorá je žiadateľom; * nemôže byť fyzickou osobou (vrátane živnostníka), ktorá je žiadateľom; * nemôže byť zamestnancom osoby, ktorá je žiadateľom; * nemôže byť osobou blízkou osobe, ktorá je žiadateľom. Blízke osoby definuje ustanovenia § 116 zákona č. 40/1964 Zb. Občiansky zákonník v znení neskorších predpisov.   **Spôsob preukázania splnenia podmienok zo strany žiadateľa vo fáze posudzovania Žiadosti:**   * formulár Žiadosti - vyplnenie excel súboru Žiadosti.   **Spôsob overenia splnenia podmienok zo strany Vykonávateľa vo fáze posudzovania Žiadosti:**   * Obchodný register v prípade subjektov, ktoré sú zapísané v OR SR:<http://www.orsr.sk/>; * Živnostenský register v prípade subjektov, ktoré sú zapísané v ŽR SR:<http://www.zrsr.sk/>; * Register úpadcov, ktorý je verejne dostupný na<https://ru.justice.sk/ru-verejnost-web/>, resp. Obchodný vestník (v prípade, ak Vykonávateľ identifikuje v registri úpadcov iba začatie konkurzného alebo reštrukturalizačného konania); * Informačný systém pre evidenciu a monitoring pomoci (IS SEMP): https://semp.kti2dc.sk/; * a ďalšie verejne dostupné registre.   **Čas plnenia podmienok:**  Tieto podmienky je potrebné plniť od momentu predloženia Žiadosti až do nadobudnutia účinnosti Zmluvy a počas trvania účinnosti Zmluvy, ak v Zmluve nie je uvedené inak. |
| **2. Podmienky oprávnenosti riešiteľa** |
| **Poradenstvo/diagnostiku budú poskytovať oprávnení riešitelia, ktorí sú:**   * fyzické alebo právnické osoby, ktoré majú oprávnenie na výkon podnikateľskej činnosti v oblasti poskytovania poradenských a konzultačných služieb, pričom na účely Schémy sú považovaní za externých dodávateľov; * vybraní žiadateľom v súlade s príslušnými všeobecne záväznými právnymi predpismi (ak relevantné) a pokynmi Vykonávateľa tak, aby bolo zabezpečené hospodárne, efektívne, účinné a účelné hospodárenie s verejnými financiami a aby nedošlo k poskytnutiu (minimálnej) pomoci na ich úrovni (ďalej len „**Oprávnení riešitelia**“) * pripustení/odsúhlasení Vykonávateľom v súlade so Zmluvou;.   Žiadateľ musí zabezpečiť vylúčenie konfliktu záujmov na úrovni Oprávnený riešiteľ a Žiadateľ (resp. prijímateľ). Oprávnení riešitelia v rámci danej výzvy nemôžu byť prijímateľmi v rámci tej istej výzvy.  Žiadateľ berie na vedomie možnosť nepripustenia/neodsúhlasenia Oprávneného riešiteľa v prípade konfliktu záujmov na úrovni Oprávnený riešiteľ a Vykonávateľ.  Oprávnení riešitelia budú vyberaní prijímateľom spôsobom, ktorý je uvedený v ***Postupe zadávania zákazky*** (Príloha č. 2 Výzvy), pričom platí, že prijímateľ musí získať min. 2 záväzné cenové ponuky na poskytnutie Poradenstva/diagnostiky od min. 2 rôznych záujemcov, ktorí budú prijímateľom oslovení podľa podmienok uvedených v Zmluve a/alebo tejto Výzve.  **Spôsob preukázania splnenia podmienok zo strany žiadateľa vo fáze posudzovania Oprávneného riešiteľa:**   * *Výzva na predkladanie ponúk*, ktorej súčasťou je: * *Opis predmetu zákazky* a * *Cenová ponuka*. * *Záznam z prieskumu trhu*; * *Konflikt záujmov* a *Čestné vyhlásenie*.   Tieto dokumenty sú súčasťou Postupu zadávania zákazky.  **Spôsob overenia splnenia podmienok zo strany Vykonávateľa vo fáze posudzovania Oprávneného riešiteľa:**   * Obchodný register v prípade subjektov, ktoré sú zapísané v OR SR:<http://www.orsr.sk/>; * Živnostenský register v prípade subjektov, ktoré sú zapísané v ŽR SR:<http://www.zrsr.sk/>; * webová stránka Oprávneného riešiteľa.   **Čas plnenia podmienok:**  Tieto podmienky je potrebné plniť od nadobudnutia účinnosti Zmluvy a počas trvania účinnosti Zmluvy, ak v Zmluve nie je uvedené inak. |
| **3. Podmienky oprávnenosti aktivít a výdavkov** |
| Oprávnenou aktivitou tejto Výzvy je poskytnutie Poradenstva/diagnostiky, na ktorý je možné využiť Voucher v súlade s podmienkami uvedenými vo Výzve, v Schéme a v Zmluve.  Všetky informácie ohľadom Poradenstva/diagnostiky, ktorého sa týka Žiadosť, uvádza žiadateľ v Žiadosti.  O aký typ Poradenstva/diagnostiky môže ísť?   * Poradenstvo pri tvorbe a nastavovaní cirkulárneho biznis modelu; * poradenstvo pri príprave na environmentálnu legislatívu; * LCA analýza; * výpočet uhlíkovej stopy; * diagnostika cirkulárnej výkonnosti podniku/produktu/služby; * cirkulárny audit; * odpadový sken – analýza odpadu; * iné dostupné nástroje na meranie a diagnostiku cirkularity; * príprava na certifikáciu, environmentálne overovanie.   Oprávneným obdobím na poskytnutie Poradenstva/diagnostiky sú 3 mesiace od nadobudnutia účinnosti Zmluvy.  Žiadateľ môže v rámci Výzvy požiadať maximálne o **1 Voucher.**  Na základe Vouchera bude možné uhradiť **oprávnené výdavky za poskytnutie Poradenstva/diagnostiky Oprávnenému riešiteľovi vo výške 90% oprávnených výdavkov, avšak najviac v sume 5 000,- EUR.**  **Na zvyšnú časť vo výške 10% oprávnených výdavkov, ako aj prípadné neoprávnené výdavky sa vyžaduje spolufinancovanie zo súkromných zdrojov prijímateľa.**  Oprávnenými výdavkami budú výdavky za poskytnutie Poradenstva/diagnostiky uvedené vo faktúre (ako daňovom doklade) Oprávneného riešiteľa a DPH, ak žiadateľ nie je platcom DPH alebo nemá nárok na odpočet DPH, za predpokladu, že tieto výdavky súvisia s predmetom Vouchera.  **Za oprávnené výdavky sa nepovažujú**:   * výdavky, ktoré nespĺňajú podmienky pre oprávnené výdavky uvedené v predchádzajúcej vete a/alebo Zmluve; * výdavky nad rámec vystavenej maximálnej výšky (hodnoty) Vouchera; * výdavky, ktoré nesúvisia so službou, ktorá je predmetom schválenej Žiadosti; * výdavky vynaložené prijímateľom na výber Oprávneného riešiteľa v zmysle podmienok Zmluvy; * DPH v prípade, ak sa prijímateľ počas uskutočňovania Poradenstva/diagnostiky na základe Zmluvy stane platcom DPH, alebo počas uskutočňovania Poradenstva/diagnostiky bude mať nárok na odpočet DPH.   Pre vylúčenie pochybností sa uvádza, že výdavky uvedené vyššie nie je možné uhradiť.  **Spôsob preukázania splnenia podmienok zo strany prijímateľa vo fáze posudzovania oprávnenosti výdavkov na Poradenstvo/diagnostiku:**   * Zmluva; * Postup zadávania zákazky.   **Spôsob overenia splnenia podmienok zo strany Vykonávateľa vo fáze posudzovania oprávnenosti výdavkov na Poradenstvo/diagnostiku:**   * Zmluva; * Postup zadávania zákazky.   **Čas plnenia podmienok:**  Tieto podmienky je potrebné plniť od predloženia Žiadosti až do úhrady oprávnených výdavkov Oprávnenému riešiteľovi zo strany Vykonávateľa. |
| **4. Podmienky neprekročenia stropu minimálnej pomoci** |
| Celková výška minimálnej pomoci poskytnutá prijímateľovi ako jedinému podniku v priebehu obdobia troch rokov predchádzajúcich dňu poskytnutia minimálnej pomoci spolu s minimálnou pomocou poskytnutou v rámci tejto Výzvy nesmie presiahnuť strop minimálnej pomoci vo výške 300 000,- EUR[[7]](#footnote-7).  Za deň poskytnutia pomoci sa považuje deň nadobudnutia účinnosti Zmluvy.  Do stropu minimálnej pomoci sa započítava aj výška pomoci, ktorú poskytne Vykonávateľ prijímateľovi v rámci tejto Výzvy.  Na poskytnutie pomoci nie je právny nárok.  Kapacitné a rozpočtové možnosti na realizáciu Vouchera sú v kompetencii Vykonávateľa.  **Spôsob preukázania splnenia podmienok zo strany žiadateľa vo fáze posudzovania Žiadosti:**   * Príloha č. 3 Žiadosti „*Vyhlásenia o splnení podmienok poskytnutia pomoci*“; * formulár Žiadosti;     **Spôsob overenia splnenia podmienok zo strany Vykonávateľa vo fáze posudzovania Žiadosti k momentu účinnosti Zmluvy:**   * Príloha č. 3 Žiadosti „*Vyhlásenia o splnení podmienok poskytnutia pomoci*“; * formulár Žiadosti; * Informačný systém pre evidenciu a monitoring pomoci (IS SEMP), https://semp.kti2dc.sk   **Čas plnenia podmienok:**  Tieto podmienky je potrebné plniť od momentu predloženia Žiadosti až do nadobudnutia účinnosti Zmluvy, resp. momentu poskytnutia pomoci. |
| **5. Spôsob podania Žiadosti** |
| **Žiadateľ predloží Žiadosť nasledovne:**   1. na webovom sídle [www.npc.sk](http://www.npc.sk) si zvolí ***Výzvu na predkladanie žiadostí o poskytnutie pomoci formou podnikateľského vouchera******na individuálne poradenstvo a diagnostiku v obehovom hospodárstve***; 2. následne si stiahne excel súbor Žiadosti „***ŽiadosťIPDOH.xlsx***”. Žiadosť obsahuje základné otázky týkajúce sa podnikania žiadateľa, jeho motivácie a dôvody zapojenia sa do Výzvy, pričom v rámci Žiadosti je potrebné vyplniť:  * elektronický formulár Žiadosti – uviesť základné informácie o žiadateľovi; * povinnú **Prílohu č. 1** „***Projektový zámer k poskytnutiu pomoci formou podnikateľského vouchera na individuálne poradenstvo a diagnostiku v obehovom hospodárstve***”, v ktorej žiadateľ popíše svoju spoločnosť a dôvod, pre ktorý sa žiadateľ rozhodol vykonať kontrolu v spoločnosti; * povinnú **Prílohu č. 2** „***Predpokladaný rozsah a odhad ceny individuálneho poradenstva a diagnostiky v obehovom hospodárstve***[[8]](#footnote-8)”, v ktorej žiadateľ jasne, zrozumiteľne a komplexne predstaví obsah a predpokladaný rozsah Poradenstva/diagnostiky a odhad jeho ceny. Prílohu č. 2 tvorí:  1. zoznam konkrétnych činností/aktivít, ktoré majú byť predmetom Poradenstva/diagnostiky a 2. odhad ceny Poradenstva/diagnostiky, ktorá bude podložená jednou nezáväznou cenovou ponukou subjektu, ktorý podobné služby na trhu realizuje;  * povinnú **Prílohu č. 3** „***Vyhlásenie o splnení podmienok poskytnutia pomoci***” a **Prílohu č. 4** „***Vyhlásenie a Súhlas k spracovaniu osobných údajov***”, ktorú vyplnia a podpíšu všetky dotknuté osoby buď:  1. elektronicky (kvalifikovaným elektronickým podpisom) alebo 2. fyzicky - listinnou formou; 3. uloží kompletne vyplnený excel súbor Žiadosti „***Žiadosť IPDOH.xlsx***”, následne každý hárok samostatne exportovať do formátu pdf a:  * podpísať vygenerované súbory v pdf:  1. elektronicky (kvalifikovaným elektronickým podpisom) napr. na portáli <https://qesportal.sk/Portal/sk> ku dňu podania Žiadosti **alebo** 2. vytlačiť a listinné dokumenty podpísať fyzicky oprávnenými osobami[[9]](#footnote-9) ku dňu podania Žiadosti; 3. odošle dokumenty:  * vyplnený excel súbor vo formáte .xlsx odoslať na e-mailovú adresu [circular@sbagency.sk](mailto:circular@sbagency.sk); * elektronicky podpísané dokumenty (tzn. vo formáte XAdES, PAdES) - formulár Žiadosti, Prílohu č. 1, Prílohu č. 2, Prílohu č. 3 a Prílohu č. 4 odoslať na e-mailovú adresu [circular@sbagency.sk](mailto:circular@sbagency.sk); * listinné dokumenty s fyzickým podpisom - naskenovať originály a odoslať na e-mailovú adresu circular@sbagency.sk. Listinné dokumenty podpísané fyzicky následne doručiť na aktuálnu korešpondenčnú adresu Vykonávateľa (Trnavská cesta 100, 821 01 Bratislava, Slovenská republika).   Iba kompletná dokumentácia spĺňajúca kritériá formálnej kontroly sa predkladá komisii (ďalej len „**Komisia**“).  Žiadosť (vrátane príloh) je potrebné vyplniť dôsledne a úplne.  **Žiadosť (vrátane príloh), ktorá nie je vyplnená vo všetkých častiach, nie je podpísaná, nedoručenie príloh(y) a/alebo doručenie prázdnych(ej) príloh(y) sa klasifikuje ako doručenie neúplnej Žiadosti.** |

|  |
| --- |
| **POSUDZOVACÍ PROCES** |
| **1. Kritériá na posúdenie Žiadosti** |
| **V rámci tejto Výzvy sa uplatňujú nasledovné kritéria, resp. podmienky:**   1. splnenie formálnych náležitostí; 2. splnenie hodnotiacich kritérií posudzovaných Komisiou; 3. doručenie žiadosti v termíne stanovenom Výzvou. |
| **2. Posudzovací proces Žiadosti** |
| Proces posudzovania Žiadosti začína doručením Žiadosti.  **Proces posudzovania Žiadosti prebieha v dvoch kolách výberového procesu:**  **1. kolo** pozostáva z overenia dodržania podmienok podľa tejto Výzvy a doručenia úplnej Žiadosti.  V prípade doručenia neúplnej Žiadosti Vykonávateľ vyzve žiadateľa na doplnenie chýbajúcich informácií a/alebo príloh Žiadosti. Žiadateľ je povinný chýbajúce informácie a/alebo prílohy Žiadosti doplniť v lehote **do** **5 pracovných dní** od doručenia výzvy na doplnenie Žiadosti.  Kontrola podmienok oprávnenosti žiadateľa a kontrola predložených povinných dokumentov predstavuje 1. kolo výberového procesu. V prípade, že Žiadosť nie je úplná alebo nie je v súlade s podmienkami uvedenými vo Výzve a žiadateľ ani po dožiadaní Žiadosť nedoplní v stanovenej lehote, Žiadosť bude zamietnutá a nebude predmetom posudzovania v 2. kole výberového procesu.  **2. kolo** prebieha prostredníctvom zasadnutia Komisie, ktorá posudzuje Žiadosti, ktoré splnili podmienky z 1. kola.  Žiadateľ sa príslušnej Komisie zúčastňuje osobne alebo prostredníctvom audiovizuálnych prostriedkov. Na Komisii predstaví a popíše plánované Poradenstvo/diagnostiku, účel Poradenstva/diagnostiky, svoje podnikanie a očakávaný prínos.  Komisia hodnotí Žiadosti na základe nasledovných kritérií:   * spracovanie Žiadosti a motivácia žiadateľa; * zhodnotenie podnikania žiadateľa a pridanej hodnoty jeho produktov; * spracovanie povinnej prílohy – Predpokladaný rozsah a odhad ceny individuálneho poradenstva a diagnostiky v obehovom hospodárstve.     Hodnotí sa, či žiadateľ:   * prehodnotil a predstavil aktuálny stav svojho podniku na určenie svojich potrieb a cieľa navrhovaného Poradenstva/diagnostiky. Spravil prehľad o možnostiach služieb v oblasti obehového hospodárstva na trhu, aby v Žiadosti mohol konkretizovať jeho rozsah a zameranie? * uviedol v Žiadosti dostatok informácií na vyhodnotenie jeho potrieb a určenie prínosov poskytnutia Služby? Je produkt žiadateľa konkurencieschopný? Je žiadateľ v štádiu, v ktorom mu hrozí zánik a prínosy Služby by ho mohli odvrátiť? Je rozsah navrhovaného Poradenstva/diagnostiky v prílohe špecifikovaný? * je plánované Poradenstvo/diagnostika pre žiadateľa relevantný? Je plánované Poradenstvo/diagnostika na trhu realizovateľná, tak ako ho žiadateľ opisuje?   ... a iné.  Vykonávateľ musí pri výbere žiadateľov brať na zreteľ kategórie regiónov z hľadiska stupňa ich rozvoja (VRR/MRR).  Vzhľadom na kapacitné a rozpočtové možnosti na realizáciu Vouchera môžu byť niektoré schválené Žiadosti zaradené do tzv. zásobníka schválených Žiadostí s podmienkou (ďalej len „**Zásobník**“). Oznámenie Vykonávateľa o zaradení Žiadosti do Zásobníka bude žiadateľovi odoslané **do** **7 pracovných dní** od dátumu zasadnutia Komisie, pričom Zásobník bude zároveň zverejnený na webovom sídle Vykonávateľa. Na najbližšom (prípadne ďalšom) zasadnutí Komisie na individuálne poradenstvo a diagnostiku v obehovom hospodárstve sa Žiadosti zaradené v Zásobníku považujú za automaticky schválené (bez potreby opätovnej účasti žiadateľa), ak naďalej spĺňajú podmienky Výzvy[[10]](#footnote-10) a kapacitné a rozpočtové možnosti na realizáciu Vouchera to dovoľujú.  O výsledkoch posudzovania Žiadostí budú žiadatelia informovaní. Výsledky posudzovania Žiadostí budú zároveň verejne prístupné na webovom sídle Projektu [www.npc.sk](http://www.npc.sk) v sekcii *Aktuality/Výsledky výziev* (najneskôr **do 10 pracovných dní** od zasadnutia Komisie).  Úspešní žiadatelia sú povinní **do 3 pracovných dní** od oznámenia schválenia ich Žiadosti záväzne potvrdiť svoj pretrvávajúci záujem o službu v rozsahu akom bola Komisiou schválená a poskytnúť súčinnosť potrebnú pre vypracovanie Zmluvy a následného výberu Oprávneného riešiteľa, inak Vykonávateľ nie je povinný Zmluvu uzatvoriť.  Predpokladaná výška pomoci bude v Zmluve uvedená ako maximálna možná výška hodnoty Vouchera. Skutočná výška poskytnutej pomoci bude známa po uhradení výdavkov Oprávnenému riešiteľovi na základe Zmluvy. |
| **3. Posudzovací proces výstupov a dopadov Poradenstva/diagnostiky** |
| Po poskytnutí Poradenstva/diagnostiky je prijímateľ povinný **do 10 dní** odovzdať ***Správu z poskytnutého poradenstva/diagnostiky a Záverečné hodnotenie a spätnú väzbu***, ktoré budú predmetom vyhodnocovania Komisiou podľa nasledovného zoznamu kritérií:   * boli zmluvné výstupy odovzdané kompletne, v minimálnom rozsahu a vo forme, ktorú určuje Zmluva? * bol výstup Poradenstva/diagnostiky v súlade s príslušnou Výzvou a Zmluvou po stránke rozsahu a požadovanej štruktúry v súlade s objednávkou? * bol proces výberu subjektu, ktorý Poradenstvo/diagnostiku poskytoval v súlade so Zmluvou?   Prijímateľ sa príslušnej Komisie zúčastňuje osobne alebo prostredníctvom audiovizuálnych prostriedkov.  Komisia môže od prijímateľa požadovať dokumentáciu dopracovať. |
| **INFORMÁCIE PRE ŽIADATEĽA** |
| **Komunikácia so žiadateľom počas posudzovania Žiadosti** |
| Vykonávateľ v rámci procesu posudzovania Žiadosti bude primárne komunikovať so žiadateľmi prostredníctvom e-mailovej adresy.  Vykonávateľ zasiela žiadateľovi písomnosti (napr. výzvu na doplnenie Žiadosti, oznámenie o splnení/nesplnení podmienok oprávnenosti žiadateľa) prostredníctvom e-mailovej adresy, ktorú žiadateľ uvedie v Žiadosti. V prípade zmeny e-mailovej adresy na strane žiadateľa je danú zmenu žiadateľ povinný oznámiť Vykonávateľovi na e-mailovú adresu uvedenú v tejto Výzve (viď *Kontaktné údaje Vykonávateľa*).  Žiadateľ zasiela Vykonávateľovi písomnosti (napr. doplnenie Žiadosti, resp. doplnenie chýbajúcich údajov na základe výzvy na doplnenie Žiadosti) prostredníctvom e-mailovej adresy, ktorú Vykonávateľ zašle žiadateľovi pre účely komunikácie.  V prípade nesprávne uvedenej e-mailovej adresy nie je Vykonávateľ zodpovedný za nedoručenie údajov žiadateľovi. |
| **Informácia pre žiadateľa k poskytovanému Poradenstvu/diagnostiky** |
| Práva a povinnosti ohľadom poskytnutia pomoci sú upravené v Zmluve. V tejto súvislosti upozorňujeme žiadateľov, aby sa oboznámili s podmienkami vzťahujúcimi sa na poskytnutie pomoci formou Vouchera (Zmluva, Manuál k realizácii Vouchera), ktoré sú zverejnené na webovom sídle Projektu [www.npc.sk](http://www.npc.sk). |
| **Zmena, zrušenie Výzvy** |
| Zmenu/zrušenie Výzvy zverejňuje Vykonávateľ prostredníctvom informácie o zmene/zrušení Výzvy na svojom webovom sídle. |
| **ZÁVEREČNÉ INFORMÁCIE** |
| Žiadateľ je povinný poskytnúť Vykonávateľovi osobné údaje štatutárneho orgánu, kontaktnej osoby a/alebo poverených osôb v rozsahu: titul, meno, priezvisko, adresa trvalého pobytu, telefonický kontakt a e-mailovú adresu. Údaje budú spracované na účel poskytnutia pomoci v zmysle Schémy na dobu trvania *Zmluvy o poskytnutí nenávratného finančného príspevku*, reg. č.: 332/2024-2060-4237, uzatvorenej medzi Ministerstvom investícií, regionálneho rozvoja a informatizácie Slovenskej republiky v zastúpení Poskytovateľom a Vykonávateľom dňa 22. 01. 2025 v úplnom znení. Podrobnosti o Ochrane osobných údajov nájdete na webovom sídle Vykonávateľa v časti [Ochrana osobných údajov](http://www.sbagency.sk/ochrana-osobnych-udajov-0#.Xvw_CygzZPY).  Projekt sa realizuje v rámci Programu Slovensko 2021 - 2027 a vytvára ucelený systém komplexnej podpory vzniku a rozvoja potenciálnych, a existujúcich MSP v Slovenskej republike.  Projekt je financovaný z prostriedkov Európskej únie v súlade so zákonom č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov a v súlade s príslušnou riadiacou dokumentáciou upravujúcou implementáciu národných projektov realizovaných v gescii Poskytovateľa.  V rámci tejto Výzvy je pomoc poskytovaná v zmysle zákona č. [358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci)](https://www.slov-lex.sk/pravne-predpisy/SK/ZZ/2015/358/20160101).  Informácie o povinnostiach MSP súvisiacich s pomocou nájdete na <https://www.antimon.gov.sk/statna-pomoc/?csrt=17370155023504250866>. Viac informácií o evidencii a monitorovaní poskytnutej pomoci (IS SEMP), kde bude zaznamenaná aj skutočná výška pomoci poskytnutá prijímateľovi na základe tejto Výzvy, je k dispozícii na webovom sídle <https://semp.kti2dc.sk/>.  Viac o službách pre podnikateľov aj nepodnikateľov nájdete u Vykonávateľa na webovom sídle Projektu [www.npc.sk](https://www.npc.sk/sk/). |

Prílohy:

Príloha č. 1: Žiadosť o poskytnutie pomoci formou podnikateľského vouchera na individuálne poradenstvo a diagnostiku v obehovom hospodárstve vrátane príloh

Príloha č. 2: Postup zadávania zákazky na poskytnutie individuálneho poradenstva a diagnostiky v obehovom hospodárstve vrátane príloh

Príloha č. 3: Zmluva o poskytnutí pomoci formou podnikateľského vouchera na individuálne poradenstvo a diagnostiku vrátane príloh

1. Článok G) bod 1. písm. a) podbod (v) Schémy [↑](#footnote-ref-1)
2. Zaradenie do veľkostnej kategórie je možné určiť napr. pomocou Vzoru modelového vyhlásenia – Informácií potrebných na kvalifikovanie sa ako MSP, ktorý je súčasťou dokumentu Európskej komisie „Príručka pre používateľov k definícii MSP“, ktorý je dostupný na webovom sídle Európskej komisie: <http://ec.europa.eu/DocsRoom/documents/15582/attachments/1/translations> [↑](#footnote-ref-2)
3. Do dňa poskytnutia pomoci na základe Zmluvy sa prijímateľ označuje ako žiadateľ [↑](#footnote-ref-3)
4. Článok E) bod 2. Schémy [↑](#footnote-ref-4)
5. § 7 odsek 6 písm. b) zákona č. [358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci)](https://www.slov-lex.sk/pravne-predpisy/SK/ZZ/2015/358/20160101) [↑](#footnote-ref-5)
6. V súlade s judikatúrou Súdneho dvora Európskej únie je hospodárskou činnosťou každá činnosť, ktorá spočíva v ponuke tovaru a služieb na trhu [↑](#footnote-ref-6)
7. Článok J) bod 1. Schémy [↑](#footnote-ref-7)
8. Odhad ceny Poradenstva/diagnostiky predstavuje nezáväznú informáciu pre účely Komisie. Odhad ceny Poradenstva/diagnostiky uvedený v prílohe Žiadosti nie je predpokladanou hodnotou zákazky; slúži výhradne ako jedno z rozhodovacích kritérií pri výbere žiadateľov [↑](#footnote-ref-8)
9. Osobou oprávnenou konať v mene žiadateľa [↑](#footnote-ref-9)
10. Uvedené platí aj, ak dôjde k vyhláseniu novej Výzvy, alebo dôjde k navýšeniu alokácie na výzvu. [↑](#footnote-ref-10)